kardosdrur/scandi-wiki huggingface dataset:
Det Kongelige Akademi - Arkitektur, Design, Konservering

Det Kongelige Akademi - Arkitektur, Design, Konservering er en højere videregående uddannelsesinstitution under Uddannelses- og Forskningsministeriet. Institutionen blev  blev etableret 2. juni 2011 som følge af en fusion mellem Kunstakademiets Arkitektskole, Danmarks Designskole og Kunstakademiets Konservatorskole. Den daglige ledelse varetages af rektor inden for de rammer bestyrelsen har sat. Det Kongelige Akademi har tre hoveduddannelser: arkitektur, design og konservering fordelt på 6 institutter. Godt 10 år efter fusionen blev det besluttet at institutionen skulle have et nyt navn, der afspejler at de tre skoler nu for alvor er blevet ét aktivt, kreativt akademi med fokus på samarbejde og tværfaglighed. Navnet er ’Det Kongelige Akademi – Arkitektur, Design, Konservering’.

Undervisning og forskning på Det Kongelige Akademi baserer sig på de tre vidensfelter: videnskabelig forskning, kunstnerisk udviklingsvirksomhed og professionel praksis. De tre tilgange understøttes af et læringsmiljø hvor projektundervisning, teoriundervisning, værksteder og laboratorier alle er vigtige grundelementer.

Det Kongelige Akademi har campus flere steder bl.a. i København, Kalundborg og på Bornholm, men størsteparten af institutionen har til huse på Holmen i København.

 Det Kongelige Akademi ca. 2000 studerende fordelt på bachelor-,kandidat,- ph.d.- og efteruddannelser, og på 3 fagområder: 

Arkitektur 

Design 

Konservering 

Historie

26. maj 2011 vedtog Folketinget Lov om ændring af lov om videregående kunstneriske uddannelsesinstitutioner under Kulturministeriet, der muliggjorde fusionen.

En fusion der i 2011 førte til den nuværende institution, oprindetligt kaldet Det Kongelige Danske Kunstakademis Skoler for Arkitektur, Design og Konservering (KADK), og i 2020 omdøbt til Det Kongelige Akademi, Arkitektur, Design, Konservering. I dag fungerer Akademiet som en selvstændig institution, uafhængigt af Det Kongelige Danske Kunstakademi, som har de billedkunstneriske uddannelser som omdrejningspunkt.

Rektorer

(2012 - nu) Lene Dammand Lund.

Se også 
 Det Kongelige Danske Kunstakademis Billedkunstskoler

Kilder 
 KADK's hjemmeside 

Skoler for Arkitektur, Design og Konservering
Uddannelsesinstitutioner i København
Etableret i 2011
WU LYF

WU LYF (udtales "Woo Life", og står for "World Unite Lucifer Youth Foundation") er et engelsk band fra Manchester.

Medlemmer 
 Ellery James Roberts – Vokal, orgel
 Thomas David Francis McClung – Vokal, bas, guitar
 Evans Kati – Vokal, guitar, mundharmonika
 Joseph Louis Harlan Manning – Trommer, klaver

Diskografi

Singler 
 "Heavy Pop"/"Concrete Gold" (12" single, 2010)
 "Dirt" (7" single, 2011)
 "We Bros" (12" single, 2011)

Studiealbums 
 Go Tell Fire to the Mountain (2011)

Eksterne henvisninger 
 WU LYF på Allmusic
 WU LYF på Discogs

Musikgrupper fra England
Etableret i 2008
Hippolyte Gaucheraud

Hippolyte Gaucheraud (?-1874) var en fransk journalist og historiker. Som journalist skrev han for Gazette de France.

Gaucheraud var den første person, som kommenterede daguerreotypiet, altså det tidligste fotografi. 6. januar 1839 skrev han i sin avis en artikel om det nye medium dagen før, at naturvidenskabsmanden François Arago skulle præsentere opfindelsen for Académie des sciences. Artiklen blev også trykt som "Fine Arts: The Daguerotype" i The Literary Gazette, London, 12. januar samme år.

I 1840 mødte han kong Christian VIII og forærede kongen et eksemplar af sin bog Histoire des comtes de Foix de la première race, som var udkommet i Paris 1834. Den 3. december 1841 blev Gaucheraud den formentlig tredje modtager af medaljen Ingenio et arti, som samme år var blevet stiftet af kongen.

Gaucheraud var medlem af La société de l'histoire de France og af Société nationale des antiquaires de France.

Forfatterskab 
 Gaston III. dit Phoebus, 1834.
 Histoire des comtes de Foix de la première race, 1834.
 Relation du pèlerinage d'une jeune fille du canton d'Unterwalden à Jérusalem, 1835.
 Trois prêtres à Paris en 1835, ou du Progrès par la vérité catholique, 1835.
 Du Progrès social par la prédication catholique, 1836.
 Fontenelle, 1838.

Kilder 
 Aaron Scharf, Pioneers of Photography: an Album of Pictures and Words, BBC 1976, s. 41-43.

Eksterne henvisninger 
 H. Gaucheraud, "Fine Arts—The Daguerotype", The Literary Gazette, 12. januar 1839, nr. 1147. Online-udgave (PDF)

Journalister fra Frankrig
Historikere fra Frankrig
Modtagere af Ingenio et arti
Faglitterære forfattere fra Frankrig
Tjek fødsels- og dødsår
Franskmænd i 1800-tallet
Frederik Rosenkrantz (officer)

Hans Frederik baron Rosenkrantz (2. august 1822 på Tustrup – 20. april 1905 i København) var en dansk officer, bror til bl.a. Hans Henrik og Iver Holger Christian Rosenkrantz.

Han var søn af baron Holger Rosenkrantz og Sophie Benedicte født Bülow, blev kadet 1836, sekondløjtnant i fodfolket 1843 og premierløjtnant 1848. Under Treårskrigen i deltog han i 1849 i fægtningen ved Gudsø og i slaget ved Fredericia og i 1850 i slaget ved Isted.

Rosenkrantz var i sin fritid modelbygger, og i 1857 skænkede han kong Frederik VII forskellige modeller af danske slotte. Kongen anerkendte allernådigst "disses kunstfærdige og smukke udførelse" og tildelte derfor den 31. januar 1858 Rosenkrantz medaljen Ingenio et arti.

Han deltog også i den 2. Slesvigske Krig og blev 27. juni 1864 Ridder af Dannebrog og Dannebrogsmand 15. august 1887. Han sluttede sin karriere i hæren som oberst.

19. november 1847 ægtede han i Rendsborg Fanny Charlotte Wilhelmine Emilie Stockfleth (14. juli 1827 i Rendsborg – 24. september 1907 i København).

Kilder 
 Tage Kaarsted: For videnskab og kunst. Medaljen Ingenio et arti 1841-1991, Odense Universitetsforlag 1991, s. 58. 
 Johannes Madsen, De Kgl. Danske Ridderordener: Personalhistorisk Festskrift udgivet i anledning af Hans Majestæt Kong Christian Den Niendes 40 aarige Regeringsjubilæum paa foranstaltning af H. F. Grandjean Oberstlieutenant, A. Christiansen 1903, s. 577.

Officerer fra Danmark
Modtagere af Ingenio et arti
Riddere af Dannebrog
Personer i Treårskrigen fra Danmark
Personer i den 2. Slesvigske Krig fra Danmark
Baroner fra Danmark
Frederik 2
Danskere i 1800-tallet
Gloslunde Kirke

Gloslunde Kirke ligger i Gloslunde Sogn ved Dannemare på Lolland. Den er bygget mellem 1200-1250. Kirken er bygget i romansk stil, men både våbenhus og sakristi er bygget i gotisk stil.

Kirken er bygget af røde mursten, men er siden blevet kalket.
Prædikestolen er fremstillet i starten af 1700-tallet. Altertavlen er med et maleri af F.C. Lund malet i 1872. Den gamle altertavle er at fine i våbenhuset.

Efter reformationen hørte kirke under kronen, men i 1698 blev den solgt til det nyoprettede Bådesgård gods. I 1784 kom bygningen tilbage i statens eje og fra 1909 har den været selvejende.

En klokkestabel i eg er bygget i 1430.

Referencer

Eksterne kilder og henvisninger 

 Gloslunde Kirke hos danmarkskirker.natmus.dk (Danmarks Kirker, Nationalmuseet)
 Gloslunde Kirke hos KortTilKirken.dk

Kirker i Lolland-Falsters Stift
Kirker i Lolland Kommune
Kirker i Maribo Amt
Halsted Kirke

Halsted Kirke ligger ved Halsted Kloster i Halsted Sogn, Lolland-Falsters Stift på Lolland.

Eksterne kilder/henvisninger 

 Halsted Kirke hos danmarkskirker.natmus.dk (Danmarks Kirker, Nationalmuseet)
 Halsted Kirke hos KortTilKirken.dk

Kirker i Lolland Kommune
Kirker i Maribo Amt
Kirker i Lolland-Falsters Stift
Herredskirke Kirke

Herredskirke Kirke (tidl. Herredskirke) er en ensomt beliggende romansk kirke i Utterslev-Herredskirke-Løjtofte Sogn nord for Nakskov på Lolland. Frem til 2016 var den sognekirke for Herredskirke Sogn. Kirken fik sit navn, fordi den lå midt i Lollands Nørre Herred. I modsætning til de fleste middelalderkirker er den ikke anlagt i tilknytning til en landsby. 

I 2023 luftede menighedsrådet tanken om at rive kirken ned, lade bygningen blive til en ruin eller sælge den til et museum. I tilfældet af kirken nedrives, vil det være den første middelalderkirke siden Kolind Kirke blev revet ned, og i 1918 erstattet af en ny.

Referencer

Eksterne henvisninger 

 Herredskirke Kirke hos danmarkskirker.natmus.dk (Danmarks Kirker, Nationalmuseet)
 Herredskirke Kirke hos KortTilKirken.dk

Kirker i Lolland Kommune
Kirker i Maribo Amt
Kirker i Lolland-Falsters Stift
Hillested Kirke

Hillested Kirke ligger i Hillested Sogn ved Maribo. Kirken var i katolsk tid viet til Sankt Andreas.

Eksterne kilder og henvisninger 

 Hillested Kirke hos danmarkskirker.natmus.dk (Danmarks Kirker, Nationalmuseet)
 Hillested Kirke hos KortTilKirken.dk

Kirker i Maribo Amt
Kirker i Lolland Kommune
Kirker i Lolland-Falsters Stift
Valgløfte

Et valgløfte er en tilkendegivelse fra et parti eller fra en kandidat til et politisk hverv om at han/hun (eller partiet), hvis han/hun bliver valgt, vil arbejde for at gennemføre et mere eller mindre konkret tiltag.

Se også
Kontraktpolitik

Politik
Hunseby Kirke

Hunseby Kirke ligger i Hunseby Sogn i Lolland Kommune.

Kirken har i katolsk tid antagelig været viet til Sankt Andreas.

Kirken er bygget i granit. Indgangsportalen har en indskrift som er delvis tydet.

Eksterne kilder og henvisninger 

 Hunseby Kirke hos danmarkskirker.natmus.dk (Danmarks Kirker, Nationalmuseet)
 Hunseby Kirke hos KortTilKirken.dk

Kirker i Lolland Kommune
Kirker i Lolland-Falsters Stift
Kirker i Maribo Amt
Kappel Kirke

Kappel Kirke ligger i Kappel Sogn ved Nakskov (Lolland Kommune). Kirken var i katolsk tid viet til Den Hellige Trefoldighed.

Eksterne kilder og henvisninger 

 Kappel Kirke hos danmarkskirker.natmus.dk (Danmarks Kirker, Nationalmuseet)
 Kappel Kirke hos KortTilKirken.dk

Kirker i Maribo Amt
Kirker i Lolland Kommune
Kirker i Lolland-Falsters Stift
Købelev Kirke

Købelev Kirke ligger i Købelev ved Nakskov. Ifølge oplysninger fra 1700-tallet var kirken i katolsk tid viet til Sankt Nikolaus.

Eksterne kilder og henvisninger 

 Købelev Kirke hos danmarkskirker.natmus.dk (Danmarks Kirker, Nationalmuseet)
 Købelev Kirke hos KortTilKirken.dk

Kirker i Lolland-Falsters Stift
Kirker i Lolland Kommune
Kirker i Maribo Amt
Nebbelunde Kirke

Nebbelunde Kirke ligger i Nebbelunde Sogn ved Rødby.

Udsmykning 
Kirkens altertavle, der er malet cirka 1625 udgør sammen med alterbordets forside en harmonisk helhed. Tidligere har Nebbelunde kirke muligvis haft en kalkmalet udsmykning udført af Brarup-værkstedet.

Den hellige familie på korets østvæg stammer formentligt fra Brarup-værkstedet. Billedet er velbevaret med grønne, gule, sorte og røde farver og som noget sjældent også blå.

Altertavlen og Den hellige familie har stor lokal betydning og er også af en vis national interesse.

Eksterne kilder og henvisninger 

 Nebbelunde Kirke hos danmarkskirker.natmus.dk (Danmarks Kirker, Nationalmuseet)
 Nebbelunde Kirke hos KortTilKirken.dk

Kirker i Lolland-Falsters Stift
Kirker i Lolland Kommune
Kirker i Maribo Amt
Ambassadøren

Ambassadøren er en dansk dokumentarfilm, der havde premiere i Danmark den 5. oktober 2011. 
Mads Brügger har instrueret filmen, der i 93 minutter beskriver hans færd gennem korruptionen i Afrika – nærmere bestemt Den Centralafrikanske Republik.

Filmen er produceret af Zentropa. 

Filmen blev i 2012 tildelt en Robert for årets lange dokumentarfilm.

Kilder

Eksterne henvisninger 
 P1 Filmlands anmeldelse
 http://bruggertheambassador.blogspot.com 
 

Danske film fra 2011
Dokumentarfilm fra Danmark
Robertprisen for årets lange dokumentar
National League 1878

National League 1878 var den tredje sæson i baseballligaen National League, og ligaen havde deltagelse af seks hold. Mesterskabet blev vundet af Boston Red Caps, som vandt 41 og tabte 19 kampe, og som dermed vandt National League for anden gang – første gang var i 1877.

Resultater

Kilder / eksterne henvisninger 

 Retrosheet – The 1878 Season 
 Baseball Almanac – Year In Review : 1878 National League 

Baseball i 1878
Sæsoner i National League
Victorian Football Association 1877

Victorian Football Association 1877 var den første sæson i australsk fodbold-ligaen Victorian Football Association, og ligaen havde deltagelse af ni hold.

Ved sæsonens afslutning publicerede ligaen en liste over sæsonens fire bedste hold:
 Carlton Football Club 
 Melbourne Football Club
 Hotham Football Club
 Albert Park Football Club

Kilder / eksterne henvisninger 
 http://www.fullpointsfooty.net/vfa_part_1.htm[ VICTORIAN FOOTBALL ASSOCIATION – PREMIERSHIP PLACINGS 1877 TO 1930]  

Sport i 1877
Sæsoner i VFA/VFL
Victorian Football Association 1878

Victorian Football Association 1878 var den anden sæson i australsk fodbold-ligaen Victorian Football Association, og ligaen havde deltagelse af otte hold.

Ved sæsonens afslutning publicerede ligaen en liste over sæsonens fire bedste hold:
 Geelong Football Club
 Melbourne Football Club
 Carlton Football Club 
 Hotham Football Club

Kilder / eksterne henvisninger 
 VICTORIAN FOOTBALL ASSOCIATION – PREMIERSHIP PLACINGS 1877 TO 1930  

Sport i 1878
Sæsoner i VFA/VFL
PeopleGroup

PeopleGroup er et dansk kommunikationshus, der består af 14 selskaber.

PeopleGroup blev grundlagt i 1999 og er 100% danskejet. Huset har rødder tilbage til 1973, hvor reklamebureauet Wibroe, Duckert og Partners blev grundlagt.

PeopleGroup beskæftigede i 175 medarbejdere i de forskellige selskaber. Huset var sammen med Berlingske Media medejer af den landsdækkende radiokanal Radio24Syv, som har til huse i samme bygning som PeopleGroup.

Ledelserne i de enkelte selskaber er som partnere medejere af de enkelte selskaber.

Selskaber 
 Wibroe, Duckert & Partners
 ArtPeople
 NetPeople
 WeLovePeople
 RelationsPeople
 DialoguePeople
 TradePeople
 EventPeople
 JuniorPeople
 CulturePeople
 InsidePeople
 Einstein Film
 MEGA
 Fridthjof Film

Referencer

Eksternt link 
PeopleGroups website

Etableret i 1999
Medievirksomheder i Danmark
Ivrig evaluering

Inden for programmering er ivrig evaluering (eller grådig evaluering) en strategi som de fleste traditionelle programmeringssprog anvender. Ved ivrig evaluering bliver udtryk evalueret så snart de bliver bundet til en variabel. Ivrig evaluering står i modsætning til doven evaluering hvor udtryk først bliver evalueret når et udtryk som afhænger af dens værdi bliver evalueret.  Et eksempel på et sprog som benytter doven evaluering er Haskell. I imperative sprog bruges ivrig evaluering næsten udelukkende, nogle gange med undtagelse af enkelte logiske operatorer.

Fordel ved anvendelse af ivrig evaluering 
En fordel ved ivrig evaluering er at programmøren kan diktere rækkefølgen for udførelsen af programmets dele. Det kan have en betydning når underudtryk har sideeffekter såsom filoperationer, hvor programmets videre udførsel afhænger af at de er foretaget på det rigtige tidspunkt.

Ulempe ved anvendelse af ivrig evaluering 
En ulempe ved ivrig evaluering er at det tvinger beregningen af udtryk som måske aldrig bliver brugt til noget, eller som måske først skal bruges senere i programmets udførsel, hvilket kan spærre for den umiddelbare beregning af et udtryk som skal bruges før.

Programmeringseksempel 1
Et eksempel på dette, skrevet i programmeringssproget Python:

# Beregner det n'te Fibonacci-tal
def fibonacci(n):
    if n == 0:
        return 0
    elif n == 1:
        return 1
    else:
        return fibonacci(n-1) + fibonacci(n-2)

# Udskriver x, smider y væk 
def udskriv_svar(x, y):
    print("Svaret er " + str(x))

udskriv_svar(42, fibonacci(33))

Programmeringseksempel 2
Et eksempel på en doven operator, i programmeringssproget PHP, hvor udtrykket på højresiden af ||-operatoren kun bliver udført hvis det er nødvendigt. I dette tilfælde afslutter programmet uden at die("Panda er trist.") bliver kørt.

<?php
$er_panda_glad = true;
$er_panda_glad || die("Panda er trist.");
?>

Bemærkning
Det er værd at bemærke at mange moderne compilere kan både eliminere kode som ikke har nogen virkning og planlægge udførslen af instruktioner for bedre at anvende processorens ressourcer.

Se også 
 Doven evaluering
 Programmeringssprog
 Compiler

Programmering
Tour de France 1984

Tour de France 1984 var den 71. udgave af Tour de France og fandt sted fra 29. juni til 22. juli 1984. Løbet bestod af 23 etaper på i alt 4.020,9 kilometer, kørt med en gennemsnitsfart på 34,906 km/t.

Podieplaceringer 

De tre øverstplacerede i løbet var i rækkefølge:
 Laurent Fignon (FRA) 
 Bernard Hinault (FRA)
 Greg LeMond (USA)

Etaperne

Referencer

1984
Cykelløb i 1984
Alexey Pajitnov

Alexey Leonidovich Pajitnov (, ; født 14. marts 1956 i Moskva, Sovjetunionen) er en russisk - amerikansk computerprogrammør bosiddende i USA, der udviklede computerspillet Tetris, da han arbejdede for Sovjetunionens forsknings- og udviklingscenter. 

På trods af, at Pajitnov udviklede det populære computerspil, modtog han først royalty for sin indsats, da han og Henk Rogers stiftede selskabet The Tetris Company.

Efter at være flyttet til USA i 1991, begyndte han i 1996 af arbejde for Microsoft i oktober 1996, hvor han medvirkede til udviklingen af Microsoft Entertainment Pack og MSN Mind Aerobics.

Eksterne henvisninger 

Alexey Pajitnovs profile på MobyGames 
Tetris – From Russia with Love, BBC documentar (website).
Video Interview med Alexey Pajitnov på GameZombie.tv

Programmører
Personer fra Moskva
China Anne McClain

China Anne McClain (født 25. august 1998) er en amerikansk sanger og skuespiller.

Tidlige liv 

China Anne McClain er født i Atlanta, Georgia, hvor hun også går i skole. Hendes to søstre hedder Sierra og Lauryn, og de er begge skuespillere.

Karriere 

McClain fik sin debut i filmen, The Gospel i 2005, og fik senere sit gennembrud i serien, Tyler Perry's House of Payne som Jazmine i 2006. Udover det har hun spillet små roller i kendte serier såsom Magi på Waverly Place og Jonas L.A.. I 2011 fik hun hovedrollen i Disney Channel-serien, A.N.T. Farm som Chyna Parks. Serien havde premiere i Danmark den 21. oktober 2011 på Disney Channel. Hun har også været med i komedie filmen "Grown ups" (Drengerøvene)

Filmografi 
 The Gospel (2005)
 A Dennis the Menace Christmas (2007)
 Daddy's Little Girls (2007)
 Six Blocks Wide (2008)
 Jack and Janet Save the Planet (2009)
 Hurricane Season (2010)
 Grown Ups (2010)
 Grown Ups 2 (2013)
 Descendants 2 (2017)
 Descendants 3 (2019)

Serier
 Tyler Perry's House of Payne (2006-)
 Jimmy Kimmel Live! (2008)
 Hannah Montana (2009)
 NCIS (2009)
 Jonas L.A. (2010)
 Magi på Waverly Place (2011)
 A.N.T. Farm (2011-)
 PrankStars (2011)
 So Random! (2012)

Singels
 Your Biggest Fan (2009) – Med Nick Jonas
 Dynamite (2011)
 Calling All the Monsters (2011)
 Unstoppable (2012)

Musikvideoer
 Dynamite (2011)
 Calling All the Monsters (2011)

Albums
 A.N.T. Farm Soundtrack (2011)
 Disney Channel Holiday Playlist (2012)
 Make Your Mark: Ultimate Playlist (2012)

Eksterne henvisninger 

 

Børneskuespillere fra USA
Masai Mara vildtreservat

Masai Mara vildtreservat, er et naturreservat og nationalpark i den sydvestlige del af Kenya. Reservatet er opkaldt efter masaierne som bor i og omkring Masai Mara, og Marafloden, som løber gennem området. Mod syd, over grænsen til Tanzania, hænger Masai Mara sammen med Serengeti nationalpark. Med en størrelse på 1.510 km2 er reservatet ikke det største i Kenya, men et af de mest velkendte. To af parkens hovedattraktioner er den store mængde løver og i juli og august de store vandringer, hvor milliontaler af gnuer vandrer ind i parken fra syd.

Eksterne kilder og henvisninger 

 Ingegerd & Sven Zetterlund; Masai Mara: på äventyr bland vilda djur och massajer, Zetterlund & CO (2003-10). 

Nationalparker i Kenya
Rudolf Frimodt Clausen

Rudolf Frimodt Clausen (29. juni 1861 på Jonstrup Seminarium i København – 7. marts 1950 i Århus) var en dansk arkitekt. Frimodt Clausen var søn af biskop Johannes Clausen og sønnesøn af teologen H.N. Clausen.

I perioden 1886-88 arbejdede Frimodt Clausen som konduktør hos V.Th. Walther. Senere blev Frimodt Clausen en meget brugt arkitekt i Århus, i 1891 blev han arkitekt for Aarhus Oliefabrik og fortsatte hermed resten af sit liv. Han tegnede bryggeriet Ceres, ejendommene Guldsmedgade 1, 3, 5, 7 og 9, Store Torv 7 og hjørnehusene på Sankt Pauls Kirkeplads.

En vis indflydelse fra Anton Rosen ses i flere af Frimodt Clausens bygninger i begyndelsen af 1900-tallet. Som flere andre arkitekter udførte han i perioden bygninger i både nationalromantisk og nyklassicistisk stil. Han fulgte med i arkitekturens udvikling, som det ses i P.P. Ørumsgade, hvor en hel karré blev opført i 1933-35 efter Frimodt Clausens bebyggelsesplaner med facader i en noget anonym og funkispræget stil.

Eksterne henvisninger og kilder 
 
 Kommuneatlas – Arkitektur og byggeskik i byen (Aarhus)
 

Arkitekter fra Danmark
Personer fra Aarhus
Danskere i 1800-tallet
Danskere i 1900-tallet
Nationalromantiske arkitekter
Nyklassicistiske arkitekter
Brabrand Stadion

Brabrand Stadion er hjemmebane for Brabrand IF.

Eksterne henvisninger 
 Information om Brabrand Stadion på stadions.dk 

Fodboldstadioner i Danmark
Idrætsanlæg i Aarhus
Bygninger, konstruktioner og anlæg i Aarhus Kommune
Tønning Slot

Tønning Slot (også Tønninghus, på tysk Tönninger Schloss) var et slot i det nordlige Tyskland, beliggende i havnebyen Tønning i det sydlige Nordfrisland. Det blev opført i årene 1580 til 1583 af Adolf af Slesvig-Holsten-Gottorp, som var hertug i de gottorpske dele i hertugdømmerne. 

Slottet i Tønning blev bygget på cirka samme tid som Husum Slot. Arkitekt var Hercules von Oberberg, som også stod bag udbygningen af Gottorp Slot og Koldinghus. Slottet var beliggende i byens sydlige del ud mod Ejderen og blev bygget som nærmest kvadratisk bygning med et firesidet tårn på hvert hjørne. Bygningskomplekset var omgivet af flere volde og en voldgrav. Bygningen lignede delvis Grøngård Slot ved Tønder. Opførelsen af Tønning Slot kan ses i sammenhæng med Adolfs planer om at genoplive Ejderen som handelsrute mellem Vesterhavet og Østersøen. 

Under den Store Nordiske Krig stillede gottorperne slottet svenskerne til rådighed, selv om gottorperne formelt har været neutrale. Efter krigen kom slottet 1721 sammen med de øvrige gottorpske besiddelser i Slesvig til den danske krone. I 1735 lod Frederik 5. slottet nedrive. På stedet findes nu slotshaven. I resterne af den gamle slotsgrav kan ses en miniaturemodel af det gamle slot.

Eksterne henvisninger 

 Bymuseet i Haderslev: Hercules von Oberberg – en renæssancearkitekt i Hertugdømmet Slesvig 

Slot
Slotte i Slesvig-Holsten
Forsvundne bygninger, konstruktioner og anlæg i Sydslesvig
Bygninger, konstruktioner og anlæg i Sønderjylland (på tværs af landegrænser)
Katingsil

Katingsil (dansk) eller Katingsiel (tysk) er en landsby i det nordlige Tyskland, beliggende i Nordfrisland. Byen er beliggende mellem Tønning og Garding ved Ejderens munding i Nordsøen. Navnet Katingsil henviser til en digesluse (≈Sil) på samme sted.

Før oprettelsen af Ejderdæmningen i 1973 var Katingsil en lille havneby. Omkring 1600 spillede havnen en central rolle som handelsplads for halvøen Ejdersted og det sydlige Nordfrisland. Med etableringen af kanalen til Garding (Süderbootfahrt ≈ Sønderbådfart) i 1613 og kanalen fra Tetenbøl til Tønning (Norderbootfahrt ≈ Nørrebådfart) i 1615 mistede byen efterhånden sin betydning som egnens førende havneby.

Tønning